KAVAND

KLIIMAMINISTER

MÄÄRUS

**Majandus- ja taristuministri 5. veebruari 2019. a**

**määruse nr 10 „Elektrituru toimimise võrgueeskiri“**

**muutmine**

Määrus kehtestatakse elektrituruseaduse § 214 lõike 5 alusel.

**Majandus- ja taristuministri 5. veebruari 2019. a määruses nr 10 „Elektrituru toimimise võrgueeskiri“ tehakse järgmised muudatused:**

**1)** määruse preambulit täiendatakse pärast sõna „elektrituruseaduse“ tekstiosaga „§ 214 lõike 5 ja“;

**2)** paragrahvi 2 lõiget 2 täiendatakse punktidega 5 ja 6 järgmises sõnastuses:

„5) iseseisev agregaator on agregaator, kelle agregeeritav mõõtepunkt ei asu tema enda bilansihalduri bilansipiirkonnas;

6) tarbimiskaja referentshind on elektrihinna piirmäär, mida kasutatakse käesoleva määruse paragrahvis 339 nimetatud tarbimiskaja arveldamiseks.“;

**3)** määrust täiendatakse 43. peatükiga järgmises sõnastuses:

„**43. peatükk**

**Tarbimiskajas osalemise tingimustega seotud täpsemad õigused ja kohustused**

**§** **338.** **Süsteemihalduri tegevused**

(1) Agregaatori osalemisel elektriturul, teostab süsteemihaldur bilansiplaanide vahelist energia ülekandmist ja arveldamist seotud turuosaliste vahel ning maksab hüvitist lähtudes käesoleva määruse §-st 339. Bilansipiirkonna sisesel agregeerimisel toimub arveldamine turuosaliste vahel.

(2) Süsteemihaldur:

1) teostab tarbimiskajaga seotud bilansi ja tarnete selgitamist;

2) arvutab tarbimiskaja referentshinna vastavalt käesoleva lõike punktis 4 nimetatud referentshinna arvutamise metoodikale;

3) arveldab turuosalistega vastavalt käesoleva määruse ja elektrituruseaduse § 214 lõikes 3 nimetatud tarbimiskajas osalemise tingimustele;

4) koostab referentshinna arvutamise metoodika.

(3) Referentshinna arvutamise metoodika koostamisel tuleb arvestada järgmist:

1) tarbimiskaja tulemusel tarbimise vähendamisel peab referentshinnal olema mittetaastuvaid elektritootmisüksusi järgmise päeva elektriturul asendav mõju;

2) metoodika võtab arvesse agregeerimise kaudu elektrihinna vähenemisest tekkinud tulu tarbijatele.

**§ 339.** **Bilansiplaanide vahel energia ülekandmine ja arveldamine**

(1) Kui iseseisev agregaator müüb järgmise päeva elektriturule tarbimise vähendamist, siis teostab süsteemihaldur bilansiplaanide vahelist energia ülekannet müügiga seotud kauplemisperioodil ja ostab samal kauplemisperioodil elektrimüüja bilansihaldurilt tarne elektribörsi Eesti hinnapiirkonna järgmise päeva elektrihinnaga ning kannab selle iseseiva agregaatori bilansihalduri bilansiplaani.

(2) Kui referentshind on madalam või võrdne elektribörsi Eesti hinnapiirkonna järgmise päeva elektrihinnaga kauplemisperioodil, mil iseseisev agregaator elektriturule tarbimise vähendamist müüs, kannavad süsteemihalduri käesoleva paragrahvi lõike 1 kohaselt soetatud tarne kulu kõik bilansihaldurid vastavalt elektrienergia tarbimise suurusele nende bilansiplaanis.

(3) Kui referentshind on kõrgem elektribörsi Eesti hinnapiirkonna järgmise päevaelektrihinnast kauplemisperioodil, mil iseseisev agregaator elektriturule tarbimise vähendamist müüs, kannab süsteemihalduri käesoleva paragrahvi lõike 1 kohaselt soetatud tarne kulu iseseisev agregaator, kelle tarbimiskaja tõttu bilansihaldur tarne soetas.

(4) Agregaatori osalemisel päevasisesel elektriturul teostab süsteemihaldur:

1) tarbimise vähendamisel bilansiplaanide vahelist energia ülekannet müügiga seotud kauplemisperioodil ja ostab samal kauplemisperioodil elektrimüüja bilansihaldurilt tarne referentshinnaga ning müüb selle agregaatori bilansihaldurile sama hinnaga;

2) tarbimise suurendamisel bilansiplaanide vahelist energia ülekannet müügiga seotud kauplemisperioodil ja ostab samal kauplemisperioodil agregaatori bilansihaldurilt tarne referentshinnaga ning müüb selle elektrimüüja bilansihaldurile sama hinnaga.

(5) Agregaatori osalemisel bilansienergia turul:

1) tarbimise vähendamisel ostab süsteemihaldur elektrimüüja bilansihaldurilt tarne tarbimiskaja koguse mahus referentshinnaga ja tasub agregaatorile kauplemisperioodil ostetud tarbimiskaja eest sama kauplemisperioodi bilansienergia hinna ja referentshinna vahe;

2) tarbimise suurendamisel müüb süsteemihaldur elektrimüüja bilansihaldurile tarne tarbimiskaja koguse mahus referentshinnaga ja tasub agregaatorile kauplemisperioodil ostetud tarbimiskaja eest sama kauplemisperioodi bilansienergia hinna ja referentshinna vahe.

(6) Agregaatori elektrituruseaduse § 214 lõikes 6 nimetatud hankes osalemisel teostab süsteemihaldur bilansiplaanide vahelist energia ülekannet tarbimise vähendamisega seotud kauplemisperioodil ja ostab samal kauplemisperioodil elektrimüüja bilansihaldurilt tarne referentshinnaga ning kannab selle agregaatori bilansihalduri bilansiplaani.

(7) Käesoleva paragrahvi lõike 6 kohase tarne soetamise kulud kannab võrguettevõtja, kes tarbimiskaja hankis.“;

**4)** määruse 5. peatükki täiendatakse §-ga 338järgmises sõnastuses:

„**§ 338.**  **Määruse 43. peatüki rakendamine**

Käesoleva määruse 43. peatükki rakendatakse alates 2025. aasta 1. jaanuarist.“.

|  |  |
| --- | --- |
| (allkirjastatud digitaalselt)Yoko AlenderKliimaminister | (allkirjastatud digitaalselt)Keit KasemetsKantsler |